 Muuse Biixi Cabdi oo khudbad dhinacyo badan taabanaysa u jeediyey madaxda laamaha dibadda ee KULMIYE iyo taageerayaasha dalalka dibadda, ayaa tilmaamay doorka shariifka ah ee ay qurba-joogga reer Somaliland kaga jiraan guud ahaan qaranimada Somaliland iyo dhisamaha dalka, waxaannu yidhi, Qurba-jooggu dadka dalka jooga waxay dheer yihiin inay qoysaska wax taraan oo ay dhaqaale ahaan caawiyaan, waxa kale oo aynu ognahay inay Ictiraaf-raadinta, bannaanbaxyada iyo hawsha ay ku jiraan aanay kuwa gudaha joogaan gelin, badankoodu qiimaheeda iyo juhdiga aad ku bixisaan aanay garanaynin, aqoon iyo ilbaxnimaad keentaan oo xataa kiina aan jaamacad gelin ilbaxnimo xisbinimo iyo dawladnimo leh ayuu keenaa oo uu dalka ka caawiyaa. 